《雷雨夜赋绝句》
宋代·蒋重珍

电飞窗上明如月，雨溜檐前响过泉。蠢动有生皆发蛰，是龙那得不升天。

作者简介：宋常州无锡人，字良贵，学者称一梅先生。宁宗嘉定十六年进士第一。签判建康军。理宗绍定二年，召入对，迁秘书省正字。进《为君难》六箴，授秘书郎兼庄文府教授、崇政殿说书。迁著作佐郎。反对丞相出师关洛。以集英殿修撰知安吉州，三辞不许。寻诏守刑部侍郎致仕。卒谥忠文。